CELEX: 22014D0065
Language: hr
Date: 2014-05-16 00:00:00
Title: Odluka Zajedničkog odbora EGP-a br. 65/2014 od 16. svibnja 2014. o izmjeni Priloga I. (Veterinarska i fitosanitarna pitanja) Sporazumu o EGP-u

30.10.2014   
            
            
               HR
            
            
               Službeni list Europske unije
            
            
               L 310/5
            
         ODLUKA ZAJEDNIČKOG ODBORA EGP-a
   br. 65/2014
   od 16. svibnja 2014.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu odluku Komisije 2013/784/EU оd 18. prosinca 2013. o izmjeni obrazaca zdravstvenih certifikata I., II. i III. iz Priloga E Direktivi Vijeća 91/68/EEZ (1) za trgovinu ovcama i kozama za klanje, tov te uzgoj i rasplod unutar Unije treba uključiti u Sporazum o EGP-u.
            
         
               (2)
            
            
               Ova se Odluka odnosi na zakonodavstvo o živim životinjama koje nisu ribe ni životinje akvakulture. Zakonodavstvo u pogledu navedenih pitanja ne primjenjuje se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u. Ova se Odluka stoga ne primjenjuje na Island.
            
         
               (3)
            
            
               Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (4)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U točki 2. (Direktiva Vijeća 91/68/EEZ) u Prilogu I. poglavlju I. dijelu 4.1 Sporazuma o EGP-u dodaje se sljedeća alineja:
   
               „—
            
            
               
                  32013 D 0784: Provedbena odluka Komisije 2013/784/EU od 18. prosinca 2013. (SL L 346, 20.12.2013., str. 75.).”
            
         Članak 2.
   Tekst Provedbene odluke 2013/784/EU na norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 17. svibnja 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (2), ili na dan stupanja na snagu Odluke Zajedničkog odbora EGP-a o uključivanju Uredbe Komisije (EU) br. 630/2013 (3) u Sporazum o EGP-u, ovisno o tome koji je datum kasniji.
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 16. svibnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 346, 20.12.2013., str. 75.
   
   
      (2)  Ustavni zahtjevi nisu navedeni.
   
      (3)  SL L 179, 29.6.2013., str. 60.